## Program stručnog usavršavanja državnih službenika za 2003. godinu

### NN 78/2003 (14.5.2003.), Program stručnog usavršavanja državnih službenika za 2003. godinu

# VLADA REPUBLIKE HRVATSKE

956

Na
temelju članka 92. stavka 1. Zakona o državnim službenicima i namještenicima
(»Narodne novine«, broj 27/2001), Vlada Republike Hrvatske je na sjednici održanoj
8. svibnja 2003. godine, donijela

## PROGRAM

### struČnog usavrŠavanja drŽavnih sluŽbenika za 2003. godinu

OPĆE ODREDBE

 I.

Ovim
Programom utvrđuje se sadržaj, oblici i način provo­đenja stručnog usavršavanja
državnih službenika (u daljnjem tekstu – službenici).

Stručno
usavršavanje službenika organiziraju i provode dr­žav­­na tijela u okviru svoje
nadležnosti, a prilikom organiziranja i provedbe stručnog usavršavanja dužna su
surađivati s drugim državnim tijelima i sa znanstvenim i visokoškolskim
obrazovnim ustanovama.

Službenici
su obvezni za vrijeme trajanja državne službe stručno se usavršavati za
obavljanje poslova odgovarajuće struke, odnosno službe.

II.

Stručno
usavršavanje službenika organizira se i provodi u sljedećim oblicima: seminari,
predavanja, savjetovanja, tečajevi, postdiplomski studiji, stručno usavršavanje
u inozemstvu, specijalizacije, doškolovanje, samoobrazovanje, razmjena
iskustava i studijska putovanja.

III.

Seminari
i savjetovanja organiziraju se radi upoznavanja službenika s propisima, načinom
njihovog provođenja i ujedna­čavanja njihove primjene u praksi, te stalnog
praćenja promjena na određenom upravnom području nastalih donošenjem novih
odnosno izmjenama i dopunama postojećih propisa.

IV.

Osobe
koje će provoditi stručno usavršavanje moraju imati visoku stručnu spremu
(VSS), odgovarajući radni staž na poslovima neposredne provedbe zakona i drugih
propisa, iskustvo, te potvrđenu stručnost i znanje.

OBRAZOVANJE
ZA EUROPSKE INTEGRACIJE

V.

Službenici
zaposleni na poslovima uključivanja Republike Hrvatske u europske integracijske
procese imaju pravo na stručno usavršavanje u odgovarajućim službama
institucija Europske unije, tijelima uprave država članica Europske unije i
tijelima uprave država kandidata za članstvo, s ciljem upoznavanja s pravnim
područjem što ga uređuje pravo Europske unije i s njegovim neposrednim
utjecajem na nacionalni pravni sustav, odnosno internacionalizacijom upravnog
djelovanja.

VI.

Stručno
usavršavanje službenika iz točke V. ovog Programa provodi se putem
specijaliziranih stručnih seminara, predavanja, stipendiranja studenata
poslijediplomskih europskih studija i tečajeva.

VII.

Ministarstvo za europske integracije u suradnji s
domaćim i stranim institucijama organizirat će specijalizirane stručne seminare
na temu općih i posebnih znanja o Europskoj uniji, te usporednoj primjeni
hrvatskog zakonodavstva i prava Europske unije.

VIII.

U svrhu što kvalitetnijeg obrazovanja za međunarodnu
suradnju Ministarstvo za europske integracije samostalno ili u suradnji sa
drugim državnim tijelima organizirat će jezično obrazovanje (učenje i
usavršavanje europskih jezika) s posebnim osvrtom na pravnu terminologiju, s
naglaskom na pravo Europske unije.

IX.

Istaknute političke osobe, veleposlanici zemalja
članica ili kandidata za Europsku uniju, osobe iz akademskog života, te
stručnjaci zaposleni u tijelima državne uprave koji se bave pitanjima
uključivanja Republike Hrvatske u europske integracijske procese i koji su
prošli odgovarajuće programe obuke održavat će predavanja na temu odnosa
Hrvatske i Europske unije.

X.

Službenici i osobe koje će se obrazovati na
poslijediplomskim europskim studijima uz stipendiju središnjeg tijela državne
uprave za europske integracije, obvezuju se na rad u državnim tijelima.

UPRAVNI
POSTUPAK I UPRAVNI SPOROVI

XI.

Za
obrazovanje odnosno usavršavanje službenika organizirat će se stručni seminari
i predavanja iz područja Zakona o općem upravnom postupku i Zakona o upravnim
sporovima, a u svrhu općeg i detaljnog upoznavanja navedenoga pravnog područja,
te stjecanja usporednih znanja potrebnih za učinkovito vođenje postupaka, a
ujedno i u svrhu pripreme onih službenika koji nemaju položen državni stručni
ispit.

UREDSKO
POSLOVANJE

XII.

Organizirat
će se seminari i predavanja iz područja uredskog poslovanja, a radi upoznavanja
s polazištima, pristupima i tehnikama uredskog poslovanja.

SLUŽBENIČKI
ODNOSI

XIII.

Organizirat
će se seminari i predavanja iz područja službeničkih odnosa, a u cilju
obrazovanja i upoznavanja službenika s novim zakonskim propisima, načinom
njihova provođenja te prijepornim pravnim pitanjima iz prakse.

SUSTAV
LOKALNE I PODRUČNE (REGIONALNE) SAMOUPRAVE

XIV.

Stručni
seminari i predavanja iz područja ustroja i rada lokalne i područne
(regionalne) samouprave, organizirat će se u svrhu praćenja promjena nastalih
donošenjem novih odnosno izmjenama i dopunama postojećih zakonskih propisa, te
njihovom primjenom u praksi.

USTAVNO
UREĐENJE

XV.

Organizirat
će se stručni seminari i predavanja na kojima će se službenici detaljnije
upoznati s osnovama i promjenama Ustava Republike Hrvatske te drugim zakonskim
propisima koji prate navedeno upravno područje.

SUSTAV
DRŽAVNE UPRAVE

XVI.

Provodit
će se predavanja i seminari iz područja ustroja i rada državne uprave, u svrhu
praćenja propisa, njihove promjene te mjera, načina provođenja i razmatranja
aktualnih tema iz prakse.

USAVRŠAVANJE
NA PODRUČJU INFORMATIZACIJE

XVII.

Organizirat
će se tečajevi iz područja informatike u svrhu primjene informacijske i
komunikacijske tehnologije u državnoj upravi.

Tečajevi
u svrhu informatičkog obrazovanja određenog stupnja organizirat će se u skladu
s potrebama službenika.

U ovom
području provodit će se osnovno i dodatno osposob­ljavanje za rad na osobnim
računalima.

STUDIJSKA
PUTOVANJA I RAZMJENA ISKUSTAVA

XVIII.

Studijska
putovanja i razmjena iskustava organiziraju se u svrhu upoznavanja službenika s
različitim metodama rješavanja istovrsnih upravnih i stručnih poslova u drugim
tijelima državne vlasti u Republici Hrvatskoj kao i u tijelima državne i
lokalne vlasti u drugim zemljama.

Studijska
putovanja i razmjena iskustava kao oblici stručnog usavršavanja službenika
organiziraju se i provode grupno i pojedinačno.

UPRAVLJANJE
I RUKOVOĐENJE

XIX.

Službenici koji upravljaju ustrojstvenom jedinicom državnoga
tijela (u daljnjem tekstu: nadređeni službenici) imaju obavezu osobno se usavršavati
u odnosu na funkcioniranje i efikasnost rada tijela kojim upravljaju.

U odnosu na usavršavanje, nadređeni službenici
posebnu pozornost trebaju posvetiti prihvaćanju i korištenju iskustava u
rukovođenju i upravljanju koje imaju članice Europske unije.

XX.

Organizirat će se i provoditi stručni seminari i
predavanja za nadređene službenike u svrhu dodatnog stručnog usavršavanja te
sustavnog i kontinuiranog obrazovanja tih službenika.

STRUČNO USAVRŠAVANJE U POJEDINIM UPRAVNIM PODRUČJIMA

XXI.

S obzirom na specifičnosti pojedinih upravnih
područja, te stručnih poslova koje obavljaju službenici, državna tijela dužna
su organizirati i provoditi stalno i sustavno stručno usavršavanje službenika
za obavljanje poslova odgovarajuće struke, odnosno službe.

Pri provedbi stručnog usavršavanja u pojednim
upravnim područjima, trebaju se koristiti znanstvena dostignuća.

TIJELA
ZA PROVOĐENJE STRUČNOG USAVRŠAVANJA

XXII.

Stručno usavršavanje službenika organizira i provodi
svako državno tijelo samostalno u okviru svoga djelokruga rada.

U organiziranju i provedbi stručnog usavršavanja državna
tijela dužna su surađivati sa središnjim tijelom državne uprave nadležnim za
poslove opće uprave, te drugim državnim tijelima, znanstvenim i visokoškolskim
obrazovnim ustanovama.

ROKOVI
PROVEDBE PROGRAMA STRUČNOG USAVRŠAVANJA

XXIII.

Stručno usavršavanje službenika provodit će se prema
ovom Programu kontinuirano kroz 2003. godinu.

SREDSTVA
ZA PROVEDBU STRUČNOG USAVRŠAVANJA

XXIV.

Sredstva za provedbu stručnog usavršavanja osigurana
su u državnom proračunu i iz drugih izvora.

PRIJELAZNE I ZAVRŠNE ODREDBE

XXV.

Sukladno odredbama Zakona o državnim službenicima i
namještenicima, a radi kontinuiranog i sustavnog stručnog usa­vrša­vanja službenika,
nakon donošenja programa stručnog usa­vršavanja državnih službenika, svako državno
tijelo dužno je donijeti poseban program stručnog usavršavanja svojih službenika
i dostaviti ga ministarstvu nadležnom za poslove opće uprave.

XXVI.

Ovaj Program objavit će se u »Narodnim novinama«.

Klasa: 131-01/02-01/03

Urbroj: 5030109-03-1

Zagreb, 8. svibnja 2003.

Predsjednik
**Ivica Račan,** v. r.

Ostalo, NN 78/2003-956